Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Elena Llorente Trujillo andreak aurkezturiko galdera, Berrikuntzaren Hiria etorbidean sartzeko biribilguneko trafiko-gorabeherei, istripuei edo harrapatzeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Elena Llorente Trujillo andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Jakin izan dugunez, Berrikuntzaren Hiria etorbidearen sarrerako biribilgunean (PA-33 errepidean) nabarmen handitu da trafiko-istripuen eta harrapatzeen kopurua, asko eta asko direlako bide horren erabiltzaileak inguruan Ingeteam, Siemens Gamesa, Acciona eta beste enpresa batzuk egoteagatik. Hori dela-eta, honako hau galdetzen dugu:

1. Nafarroako Gobernuak dakienez, zenbat trafiko-gorabehera, istripu edo harrapatze gertatu dira hor azken bi urteotan?

2. Nafarroako Gobernuak ba al du egoera hori arintzeko neurririk hartzeko asmorik?

Iruñean, 2019ko urriaren 24an

Foru parlamentaria: Elena Llorente Trujillo